ჯიჯაღი

ჯიჯაღი, ყილიმი თაშნეშე ლეოპარდი () — ბჟაშუმუ ჩხოლარი კატუშობურეფიშ ფანიაშე.  თიში რსხულიშ სიგჷრძა რე 160 სმ, კუდელიშ — 110 სმ, წონა 75 კგ-შახ. დადული მუმულშე მორჩილი რე. ჯიჯაღის უღუ მოჸვინთელე ვარდა ჟღირჟღა, უჩა ხალეფით მოხანტილი რსხული. გოფაჩილი რე აფრიკას (საჰარაშ მოხ), მორჩილი დო ობჟათე აზიას თურქმენეთის, ტაჯიკეთის, შორიშ ბჟაეიოლს. თელარაშ ხანგჷნძარობა 10-11 წანა, ტყვეობას — 21 წანა. 

ხე აჯამეთის. მაკება იგჷნძარებუ 99 დღა დო სერს. ხანს 1-3 ღიუ ბოქურს. ჭკომუნს ტყარი (კანკალეშა ჸუდეშ) ჩორქოამეფით, ოშა-გოშათ მახვატალეფით დ მაფურინჯეეფით. ეიოშინალი რე ადამიანშა გენთხაფაშ შვანეფი. ჯიჯაღიშ საართო მუდანობა არეალიშ ედომუშამ ფართობის გეხუნელო მორჩილი რე.  

საქორთუოს ჯიჯაღი დახე ედომუშამო ეშალაფირი რე. 1950-1980 წანეფს ჯიჯაღი რეგისტრირაფილი რდჷ ყორნისიშ რაიონს (1950), ზედაზენწკჷმა (1954), ოფუტე მათურაწკჷმა (1978). 2003 წანას მანჯაფილ ობაზისე რკუალაქ ვაშლოვანიშ ერუანული პარკის  წჷმი მარენჯი წჷმიაზიური ჯიჯაღის () მიოგორუ.

ასეშო საქორთუოს აკა წჷმიაზიური ჯიჯაღი ზუსტას ვაშლოვანიშ ერუანული პარკიშ ტერიტორიას რე რეგისტრირაფილი. თიში  ვაშლოვანიშ, პანტიშარიშ ლეხერიშ დო ალაზანიშ (მიჯნიშ ჸუჯი) ცენტრალურ ნორთის იდვალუაფუ. ჯიჯაღი მიშაღალირი რე საქორთუოშ „ჭითა წინგშა“.ვაშლოვანიშ სახენწჷფო ტყაჩირიშ დო ვაშლოვანიშ ერუანული პარკიშ მენეჯმენტიშ გეგმა 

სქოლიო

კატეგორია:კატუშობურეფი